CELEX: E2013P0017
Language: mt
Date: 2013-07-10 00:00:00
Title: Azzjoni mressqa fl- 10 ta’ Lulju 2013 mill-Awtorità ta’ Sorveljanza tal-EFTA kontra l-Islanda (Kawża E-17/13)

10.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/6
            
         Azzjoni mressqa fl-10 ta’ Lulju 2013 mill-Awtorità ta’ Sorveljanza tal-EFTA kontra l-Islanda
   (Kawża E-17/13)
   2013/C 294/06
   Fl-10 ta' Lulju 2013 l-Awtorità ta' Sorveljanza tal-EFTA, irrappreżentata minn Xavier Lewis and Clémence Perrin, li qegħdin jaġixxu ta' Aġenti tal-Awtorità ta' Sorveljanza tal-EFTA, li tinsab f'35, Rue Belliard, 1040 Brussell, Belgium ħadet azzjoni kontra l-Islanda fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               (1)
            
            
               Tiddikjara li billi l-Islanda naqset (i) li tadotta, jew (ii) li tinnotifika lill-Awtorità ta’ Sorveljanza tal-EFTA minnufih dwar il-miżuri kollha meħtieġa biex jiġi implimentat l-Artikolu 2 tal-Att imsemmi fil-punt 16b, l-ewwel inċiż, tal-Anness IX u l-punt 4, l-ewwel inċiż, tal-Anness XII tal-Ftehim dwar iż-Żona Ekonomika Ewropea (id-Direttiva 2009/44/KE tal-Parlament Ewropew u tal-Kunsill tas-6 ta’ Mejju 2009 li temenda d-Direttiva 98/26/KE dwar finalità ta’ settlement fis-sistemi ta’ settlement ta’ pagamenti u titoli u d-Direttiva 2002/47/KE dwar arranġamenti finanzjarji kollaterali rigward sistemi konnessi u talbiet għal kreditu), kif adattat għall-Ftehim permezz tal-Protokoll 1 tiegħu, fiż-żmien preskritt, hija naqset milli tissodisfa l-obbligi tagħha skont l-Att u skont l-Artikolu 7 tal-Ftehim.
            
         
               (2)
            
            
               Tordna lill-Islanda tħallas l-ispejjeż tal-proċedimenti.
            
         L-isfond legali u fattwali u r-raġunijiet legali miġjuba bħala sostenn:
   
               —
            
            
               Din l-applikazzjoni mill-Awtorità ta’ Sorveljanza tal-EFTA tindirizza n-nuqqas tal-Islanda milli tikkonforma, mhux aktar tard mit-12 ta’ Novembru 2012, ma’ opinjoni motivata mogħtija mill-Awtorità ta’ Sorveljanza tal-EFTA nhar it-12 ta’ Settembru 2012 dwar in-nuqqas ta' dan l-Istat li jimplimenta fl-ordni legali nazzjonali tiegħu, l-Artikolu 2 tad-Direttiva 2009/44/KE tal-Parlament Ewropew u tal-Kunsill tas-6 ta’ Mejju 2009 li jemenda d-Direttiva 98/26/KE dwar finalità ta’ settlement fis-sistemi ta’ settlement ta’ pagamenti u titoli u d-Direttiva 2002/47/KE dwar arranġamenti finanzjarji kollaterali rigward sistemi konnessi u talbiet għal kreditu (l-Att), kif imsemmi fil-punt 16b, l-ewwel inċiż, tal-Anness IX u l-punt 4, l-ewwel inċiż, tal-Anness XII għall-Ftehim dwar iż-Żona Ekonomika Ewropea, kif adattat għal dan il-ftehim permezz tal-Protokoll 1 tiegħu.
            
         
               —
            
            
               L-Awtorità ta’ Sorveljanza tal-EFTA ssostni li l-Islanda ma kkontestatx li hemm dewmien kontinwu fl-implimentazzjoni tal-Artikolu 2 tal-Att. L-Awtorità ta’ Sorveljanza tal-EFTA ssostni li l-Islanda ma ssodisfatx l-obbligi tagħha skont l-Artikolu 3 tal-Att u skont l-Artikolu 7 tal-Ftehim ŻEE billi ma adottatx, jew ma nnotifikatx lill-Awtorità dwar il-miżuri meħtieġa biex jiġi implimentat l-Artikolu 2 tal-Att fiż-żmien preskritt.